dh-unibe/image-text_koenigsfelden-charters-post-1500 huggingface dataset:
Ich, bruͦder Johans Keller von Rapperswil am Zùrich See, ✳ beken̄ offenlich mitt disem brief, ✳ als den̄ die erwirdigē, geistlichē frowē,
eptissin und convent ✳ ze Kùngsfelden ꝫcꝭ, min gnaͤdig frowen, ✳ umb gottes und miner ernstigen bett willen und sundˀ mir zuͦ
fùrdrūg priesterlicher wirdikeit, die ich jetz fùrgenomen han, mitt hilf und gnad des almechtigen gots ze Rom daruf
ze ervolgen die capell im Loupsberg, in der grafschaft Letzburg gelegen und irm gothus zuͦgehoͤret, ✳ gnedklich gelichē
habent nach in̄halt ir briefs, mir darub̄ von inē geben. ✳ und wand nū unbillich und mir leid wer, ✳ das dieselbē min gneͣ¬
dig frowen solicher ir gnaden jendert engelten oder davon ùtzit unkomlichs inē begegnen soͤlt, ✳ durch mich oder jemāt
andˀn, wie sich das begeben mocht, ✳ darub̄ gelob und vˀsprich ich fùr mich und mengklichē von min und der sach wegē
bi minē guͦtē truwen und wie das allerkreftenklichest bestan sol und mag ✳ die selben min gnaͤdig frowen, noch ir gotzhus zuͦ Kùngsfelden umb soͤlich obgemeldet lichūg der capel im Loupsberg, wie vorstat, ✳ noch derhalb umb einich sach
nimer ✳ anzevordrent, anzesprechent noch zebekùmbˀent ✳ in einich wise, ✳ den̄ si mir ouch deshalbē gantz nuͦtzit schuldig
sind, ✳ sunder mir soͤlich gnad und lichūg allein zuͦ fùrdrūg priesterlicher wirdikeit und die des fùro ze ervolgēt
getan habent, und sol si ouch nùtzit binden, ✳ sunder sol ich inē irn brief, mir der sach halb geben, ✳ widerub̄ geben ✳ wēn
si wellēt und si von mir diser sachhalb gantz ledig und unbekùmbert sin und blibē, jetz und hinfùr alllweg, ✳ alles
in kraft und urkùnd dis briefs, ✳ mitt des ersamen Niclausen Frickers, altē stattschribers ze Bern, angehencktē
insigel, fùr mich, uff min ernstig bett und mich damitt diser sach wissentlich ze bewisent ✳ brestēhalb eigens insigels offenlich, ✳ doch im und sinē erben aͧn schaden, ✳ versigelt gebē ✳ uff mittwuchē nach unser lieben frowen tag als
si geborn wart, do man zalt von Cristi gebùrt vierzechenhundertsibenzigunddrù jar. ✳
Königsf. 768
473
Loùpsperg
K
I 22
Staatsarchiv
AARGAU